ໃນວັນທີ 3 ກໍລະກົດ 2019 ທີ່ຜ່ານມາ ທ່ານ ນາງ ພວງເພັດ ບົວພະຈັນ ຕາງໜ້າພາກສ່ວນບຸກຄົນ ໄດ້ມອບປື້ມອ່ານຈຳນວນ 840 ຫົວ ໃຫ້ຫໍສະໝຸດແຫ່ງຊາດ. ໂດຍການເປັນປະທານຂອງ ທ່ານ ສຳລານ ຫຼວງອາໄພ ຮອງຫົວໜ້າກົມພິມຈຳໜ່າຍ, ທ່ານ ນາງ ຂັນທະມາລີ ຍັງນຸວົງ ອຳນວຍການຫໍສະໝຸດແຫ່ງຊາດ ພ້ອມດ້ວຍຄະນະ, ໃນການມອບຮັບປຶ້ມຄັ້ງນີ້ແມ່ນເພື່ອມາບໍລິການນັກອ່ານ,ນັກຄົ້ນຄວ້າ ແລະ ແຈກຢາຍໃຫ້ຫ້ອງສະໝຸດຕ່າງໆ
ຫໍສະໝຸດແຫ່ງຊາດໄດ້ຮັບການຊ່ວຍເຫຼືອອຸປະກອນຮັບໃຊ້ຫ້ອງສະໝຸດຈາກສະຖານທູດ ສປ ຈີນ
ພິທີມອບຮັບເຄື່ອງອຸປະກອນຮັບໃຊ້ຫ້ອງສະໝຸດຈາກສະຖານທູດຈີນປະຈຳລາວ ເຊິ່ງໄດ້ຈັດຂຶ້ນໃນວັນທີ 13 ພຶດສະພາ 2019 ທີ່ຜ່ານມາ ຢູ່ທີ່ຫໍສະໝຸດແຫ່ງຊາດ. ໂດຍການເປັນປະທານຂອງທ່ານ ນາງ ແພງຈັນ ແພງເມືອງ ຫົວໜ້າກົມແຜນການການເງິນ ກະຊວງຖະແຫຼງຂ່າວ,ວັດທະນະທໍາ ແລະ ທ່ອງທ່ຽວ,ທ່ານ ກ່າວຫຼິນ ຜູ້ຕາງໜ້າສະຖານທູດຈີນ, ທ່ານ ນາງ ຕິ້ງຊິ້ງ ຜູ້ອຳນວຍການສູນວັດທະນະທຳຈີນ, ທ່ານ ສຳລານ ຫຼວງອາໄພ ຮອງຫົວໜ້າກົມພິມຈຳໜ່າຍ, ທ່ານ ນາງ ຂັນທະມາລີ ຍັງນຸວົງ ອຳນວຍການຫໍສະໝຸດແຫ່ງຊາດ ພ້ອມດ້ວຍຄະນະ , ພ້ອມທັງຕາງໜ້າກົມຮ່ວມມືສາກົນ ,ຫ້ອງການກະຊວງ,ກົມຈັດຕັ້ງ-ພະນັກງານ, ພະນັກງານຫໍສະໝຸດແຫ່ງຊາດທັງໝົດ ແລະ ພະນັກງານສູນວັດທະນະທຳ ກໍ່ໄດ້ເຂົ້າຮ່ວມ. ໃນນີ້ອຸປະກອນດັ່ງກ່າວເຊິ່ງມີ ມູນຄ່າລາຄາ 195.000.000 ກີບ ເພື່ອເອົາມາຮັບໃຊ້ໃນວຽກງານວິຊາສະເພາະ ແລະ ເຂົ້າໃນການບໍລິການໃຫ້ແກ່ມວນຊົນ,ນັກຮຽນ,ນັກສຶກສາ,ນັກຄົ້ນຄວ້າທັງພາຍໃນ ແລະຕ່າງປະເທດ.
ງານສັບປະດາຮູບເງົາຈີນ ຄັ້ງທີ II ປະຈຳປີ 2019
ຫໍສະໝຸດແຫ່ງຊາດ ຮ່ວມກັບ ສູນວັດທະນະທຳຈີນ ແລະ ວິທະຍຸສາກົນແຫ່ງປະເທດຈີນ (CRI) ປະຈຳລາວ ໄດ້ຈັດງານສັບປະດາຮູບເງົາຈີນ ຄັ້ງທີ II ເພືອເປັນການສົ່ງເສີມແລກປ່ຽນດ້ານວັດທະນະທຳ ຮິດຄອງປະເພນີ ແລະ ຄວາມເຂົ້າໃຈເຊີ່ງກັນ ແລະ ກັນຂອງປະຊາຊົນສອງຊາດລາວ-ຈີນ ພິທີໄດ້ເປິດຂື້ນຢ່າງເປັນທາງການ ໃນຕອນເຊົ້າຂອງວັນທີ 01 ເມສາ 2019 ທີ່ຫໍສະໝຸດແຫ່ງຊາດ ໂດຍມີແຂກເຂົ້າຮ່ວມດັ່ງນີ້: 1. ທ່ານ ວົງຈິດ ພົມມະຈັກ ຮອງຫົວໜ້າ ກົມຮູບເງົາ 2. ທ່ານ ບຸນໄຊ ຄຳພູມີ ຮອງຫົວໜ້າ ກົມພິມຈຳໜ່າຍ 3. ທ່ານ ຄຳພູ ເພຍສັກຂາ ຮອງຫົວໜ້າກົມຮ່ວມມືສາກົນ 4. ທ່ານ ນາງ ຂັນທະມາລີ ຍັງນຸວົງ ຜູ້ອຳນວຍການຫໍສະໝຸດແຫ່ງຊາດ 5. ທ່ານ ນາງ ພອນມະນີ ຕາງໜ້າສູນວັດທະນະທຳຈີນ ພ້ອມດ້ວຍບັນດາພະນັກງານ,ຄູ, ອາຈານ ແລະ ນ້ອງນັກຮຽນຈາກໂຮງຮຽນປະຖົມສີວິໄລ,ໂຮງຮຽນປະຖົມ… [Continue Reading]
ໜ່ວຍສະຫະພັນແມ່ຍິງ ຫໍສະໝຸດແຫ່ງຊາດ ໄດ້ເປີດກອງປະຊຸມໃຫຍ່ ຊຸດທີ IX
ໜ່ວຍສະຫະພັນແມ່ຍິງ ຫໍສະໝຸດແຫ່ງຊາດ ໄດ້ເປີດກອງປະຊຸມໃຫຍ່ ຊຸດທີ IX ຂື້ນຢ່າງເປັນທາງການ ໃນວັນທີ 29 ມີນາ 2019 ພາຍໃຕ້ການເປັນປະທານຂອງທ່ານ ປອ. ບົວໄຂ ເພັງພະຈັນ ຄະນະພັກກະຊວງ, ຮອງປະທານສະຫະພັນແມ່ຍິງກະຊວງ, ຫົວໜ້າກົມພິມຈຳໜ່າຍ ກະຊວງຖະແຫຼງຂ່າວ ວັດທະນະທຳ ແລະ ທ່ອງທ່ຽວ, ທ່ານ ນາງ ຂັນທະມາລີ ຍັງນຸວົງ ອຳນວຍການຫໍສະໝຸດແຫ່ງຊາດ ແລະ ທ່ານ ນາງ ບຸນມີ ພົນສະຫວັນ ປະທານໜ່ວຍສະຫະພັນແມ່ຍິງ ຫໍສະໝຸດແຫ່ງຊາດ ຊຸດທີ VIII ນອກນັ້ນກໍຍັງມີຕາງໜ້າອົງການຈັດຕັ້ງມະຫາຊົນ ແລະ ເອື້ອຍນ້ອງແມ່ຍິງຫໍສະໝຸດແຫ່ງຊາດ ເຂົ້າຮ່ວມຢ່າງພ້ອມພຽງຈຸດປະສົງກອງປະຊຸມ ເພື່ອຄັດເລືອກເອົາຄະນະປະທານສະຫະພັນແມ່ຍິງຫໍສະໝຸດແຫ່ງຊາດຊຸດໃໝ່.
ສັບປະດາຮູບເງົາຈີນ
ເນື່ອງໃນເປິດປີທ່ອງທ່ຽວລາວ-ຈີນ 2019 ນີ້ ສູນວັດທະນະທຳຈີນ ຮ່ວມກັບ ຫໍສະໝຸດແຫ່ງຊາດ ໄດ້ຈັດກິດຈະກຳ ” ສັບປະດາຮູບເງົາຈີນ (ພາກພາສາລາວ) ຂື້ນ ໃນລະຫວ່າງວັນທີ 01-05 ເມສາ 2019 ທີ່ຫໍສະໝຸດແຫ່ງຊາດ ບໍ່ໄດ້ເສຍຄ່າຊົມ (ເຂົ້າຊົມຟຣີ)
ກອງກະຊຸມໃຫຍ່ ໜ່ວຍຊາວໜຸ່ມ ຫໍສະໝຸດແຫ່ງຊາດ ຄັ້ງທີ III
ກອງກະຊຸມໃຫຍ່ ໜ່ວຍຊາວໜຸ່ມ ຫໍສະໝຸດແຫ່ງຊາດ ຄັ້ງທີ III ໄດ້ຈັດຂື້ນໃນວັນທີ 28 ກັນຍາ 2018 ເປັນກຽດເຂົ້າຮ່ວມເປັນປະທານກອງປະຊຸມໃນຄັ້ງນີ້ ທ່ານ ປອ ວຽງພອນ ສຸກຂະວົງ ຮອງເລຂາໜ່ວຍຊາວໜຸ່ມປະຈຳກະຊວງ ຖະແຫຼງຂ່າວ ວັດທະນະທຳ ແລະ ທ່ອງທ່ຽວ, ທ່ານ ນາງ ອ່ອນຕາ ຊາມົນຕີ ຮອງເລຂາໜ່ວຍພັກ ຫໍສະໝຸດແຫ່ງຊາດ, ຄະນະອຳນວຍການ, 3 ອົງການຈັດຕັ້ງ ແລະ ສະມາຊິກຊາວໜຸ່ມສົມບູນ ຫໍສະໝຸດແຫ່ງຊາດ ເຂົ້າຮ່ວມຢ່າງພ້ອມພຽງ. ຈຸດປະສົງຂອງກອງປະຊຸມ: ເພື່ອຄັດເລືອກເອົາຄະນະເລຂາຊາວໜຸ່ມ ຫໍສະໝຸດແຫ່ງຊາດຊຸດໃໝ່. ຜົນຂອງກອງປະຊຸມອອກມາເປັນເອກະສັນ ໄດ້: ສະຫາຍ ວົງສອນ ລຸນຍາເດດ ເປັນເລຂາ ສະຫາຍ ນາງ ສຸຈິດຕາ ດວງມະນີ ເປັນ ຮອງເລຂາ ສະຫາຍ ສີວິໄຊ ວາງເຢຍຈາງ ເປັນຄະນະ
ຫໍສະໝຸດແຫ່ງຊາດ ໄດ້ຈັດງານສະເຫຼີມສະຫຼອງວັນລົບລ້າງການກືກໜັງສືສາກົນ ຄົບຮອບ 53 ປີ
ຫໍສະໝຸດແຫ່ງຊາດ ຮ່ວມກັບມູນນິທິເອເຊຍ ຈັດງານສະເຫຼີມສະຫຼອງ ວັນລົບລ້າງການກືກໜັງສື ຫຼື ການລົບລ້າງຄວາມບໍ່ຮູ້ໜັງສື ສາກົນຄົບຮອບ 53 ປີ (8 ກັນຍາ 1965 ຫາ 8 ກັນຍາ 2018) ໂດຍເປັນກຽດເຂົ້າຮ່ວມຂອງທ່ານປ້າ ຄຳເມີງ ວໍລະຈິດ ພັນລະຍາປະທານປະເທດແຫ່ງ ສປປລາວ, ທ່ານ ຄຳພູ ເພຍສັກຂີ ຮອງກົມຮ່ວມມືສາກົນ ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ, ຜູ້ອຳນວຍການ ພ້ອມດ້ວຍຄະນະທີ່ປຶກສາກິຕິມະສັກສະມາ ຄົມຫ້ອງສະໝຸດ, ຜູ້ຕາງໜ້າ ພຣູເດັນໂຊສ ປະກັນໄພຊິວິດ, ສະມາຄົມນັກປະ ພັນລາວ, ບັນດາສຳນັກງານຕ່າງໆ, ຮ້ານຂາຍປຶ້ມ ແລະ ບັນດາຄູອາຈານ ຕະ ຫຼອດຮອດນັກຮຽນຈາກ 9 ໂຮງຮຽນ ໃນນະຄອນຫຼວງວຽງຈັນ ເຂົ້າຮ່ວມຢ່າງຄຶກຄື້ນ. ທ່ານ… [Continue Reading]